****

 ****

 **Europska unija**

 **Fond solidarnosti Europske unije**

**SAŽETAK**

**Poziv na dodjelu bespovratnih financijskih sredstava**

**Provedba hitnih mjera zaštite kulturne baštine oštećene u** **seriji potresa s epicentrom na području Sisačko-moslavačke županije počevši od 28. prosinca 2020. godine i Programa cjelovite obnove kulturno-povijesne cjeline Grada Petrinje nakon potresa 2020**

**(*KLASA:* 612-08/22-01/1800*)***

**IZRAVNA DODJELA**

# *OPĆE INFORMACIJE*

Putem ovog Poziva na dodjelu bespovratnih financijskih sredstava Provedba hitnih mjera zaštite kulturne baštine oštećene u seriji potresa s epicentrom na području Sisačko-moslavačke županije počevši od 28. prosinca 2020. godine i programa cjelovite obnove kulturno-povijesne cjeline Grada Petrinje nakon potresa 2020 (u daljnjem tekstu: Poziv) definiraju se ciljevi, uvjeti i postupci za dodjelu bespovratnih financijskih sredstava namijenjenih provedbi operacija koje se financiraju iz Fonda solidarnosti Europske unije (u daljnjem tekstu: FSEU).

***SVRHA POZIVA***

Svrha ovog Poziva je dodjela sredstava Ministarstvu kulture i medija za provedene hitne mjere zaštite kulturnih dobara, usluga utvrđivanja stanja, izrade snimki zatečenog stanja i izrada dokumentacije za provedbu mjera zaštite kulturne baštine oštećene u seriji potresa s epicentrom na području Sisačko-moslavačke županije počevši od 28. prosinca 2020. godine na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije te izvođenje radova osiguranja i stabiliziranja kulturne baštine kao mjere zaštite i očuvanja.

***UKUPNA RASPOLOŽIVA SREDSTVA***

Ukupan raspoloživ iznos bespovratnih financijskih sredstava za dodjelu u okviru ovog Poziva je 85.000.000,00 kuna/11.281.438,72 EUR (Fiksni tečaj konverzije 7,53450 HRK = 1,00 EUR), a osiguran je u Državnom proračunu RH iz Fonda solidarnosti Europske unije. Intenzitet bespovratnih financijskih sredstava iznosi 100 % prihvatljivih troškova.

***PRIHVATLJIV PRIJAVITELJ***

Prihvatljivi prijavitelj je Ministarstvo kulture i medija.

***PRIHVATLJIVE AKTIVNOSTI***

Prihvatljive aktivnosti koje se mogu financirati su:

 - Provedba hitnih mjera zaštite kulturne baštine

Hitne mjere obuhvaćaju sve pripremne aktivnosti za provedbu hitnih mjera zaštite kulturne baštine oštećene u potresu uključujući izradu dokumentacije te provedbu hitnih mjera zaštite kulturne baštine – izvođenje radova.